Jānis Tutins

Dzimis: 23.06.1966 

Ģimenes stāvoklis: precējies, ir meita.


Izglītība: 1985. gadā beidzis mācības Rīgas 4. medicīnas skolā, iegūstot feldšera specialitāti. Pašlaik ir Newport International University bakalaura programmas students.


Darba pieredze: Darba gaitas sācis 15 gadu vecumā. 1982. — 1984. gadā — sanitārs Rīgas pilsētas onkoloģiskajā dispanserā; 1985. — 1987. gadā — feldšeris P.Stradiņa republikāniskajā klīniskajā slimnīcā.

1987. — 1992. gadā — darbs VĻKJS; veicis ceļu no instruktora līdz pilsētas komitejas vadītājam; pēc tam strādājis jaunatnes progresa organizācijā.

1992. — 1994. gadā — tirdzniecības un pakalpojumu SIA «TAKI» priekšsēdētājs. 1994. — 1995. gadā — apsardzes darbinieks, AKB «Baltijas tranzītu banka» datoroperators. 1995. — 1999. gadā — zivju pārstrādes uzņēmuma SIA «Annas–V» komercdirektors. 1999. — 2002. gadā — AS «Hoetika — ATU» Latgales filiāles direktors. No 2002. gada aprīļa līdz 2005. gada augustam — pašvaldības uzņēmuma, komunālos pakalpojumu sniedzēja SIA «Komunāls R» valdes priekšsēdētājs.

2005. gada augustā ievēlēts par Rēzeknes domes deputātu. No 2005. gada augusta līdz 2006. gada martam — Rēzeknes mērs. 

2006 gadā oktobrī ievēlēts 9. Saeimā, strādā Tautsaimniecības komisijā, Saeimas Revīzijas komisijā. 

Valodas: latviešu, krievu, latgaliešu.


Aizraušanās: rūpes par cilvēkiem, atpūta ar ģimeni, izbraukumi dabā, psiholoģija, sabiedriskās attiecības, politika.

